**NACRT 12.06.2023.**

Na temelju članka 19. Zakona o zaštiti pučanstva od zaraznih bolesti („Narodne novine“, br. 79/07, 113/08, 43/09, 130/17, 114/18, 47/20, 134/20 i 143/21) te članka 19. stavka 4. Zakona o proračunu („Narodne novine“, broj 144/21), ministar zdravstva uz prethodnu suglasnost ministra financija donosi

**PRAVILNIK**

**O NAČINU PRIJAVLJIVANJA ZARAZNIH BOLESTI**

Članak 1.

(1) Ovim Pravilnikom uređuje se način prijavljivanja zaraznih bolesti utvrđenih Listom zaraznih bolesti čije je sprječavanje i suzbijanje od interesa za Republiku Hrvatsku, sukladno propisima koji uređuju zaštitu pučanstva od zaraznih bolesti, kao i zaraznih bolesti koje odredi Vlada Republike Hrvatske te svakog neuobičajenog događaja koji može ukazivati na zlouporabu biološkog agensa ili epidemiju nepoznatog uzroka.

(2) Obaveznom prijavljivanju podliježu oboljenje ili smrt od zarazne bolesti i epidemije zarazne bolesti prema stavku 1. ovoga članka.

(3) Prijavljivanje zaraznih bolesti obavlja se, u pravilu, na temelju kliničke dijagnoze i podnosi se u roku od 24 sata, a laboratorijska mikrobiološka potvrda bolesti prijavljuje se naknadno po primitku rezultata laboratorijskih ispitivanja.

(4) Ako je nakon kliničke dijagnoze obavljeno laboratorijsko ispitivanje u svrhu potvrde dijagnoze, izolacije i identifikacije uzročnika, prijava se pod istim rednim brojem evidencije dopunjuje ili mijenja u roku od 24 sata od dobivanja konačnih laboratorijskih rezultata.

(5) Bolest za koju definicija bolesti ne ovisi o kliničkoj slici već isključivo o laboratorijskom nalazu, prijavljuje se na temelju laboratorijske potvrde.

Članak 2.

(1) Pojedini pojmovi u smislu ovoga Pravilnika imaju sljedeće značenje:

1. *Organizacijska jedinica za higijensko-epidemiološku zdravstvenu zaštitu* je ustrojstvena jedinica zavoda za javno zdravstvo jedinice područne (regionalne) samouprave odnosno Grada Zagreba koja provodi djelatnost higijensko-epidemiološke zdravstvene zaštite na području svoje nadležnosti (u daljnjem tekstu: organizacijska jedinica za HE zaštitu). Služba za epidemiologiju zaraznih bolesti Hrvatskog zavoda za javno zdravstvo provodi stručnu koordinaciju djelatnosti higijensko-epidemiološke zdravstvene zaštite.
2. *Centralni zdravstveni informacijski sustav Republike Hrvatske* (u daljnjem tekstu: CEZIH) je središnji sustav pohrane zdravstvenih podataka i informacija za njihovu standardiziranu obradu na primarnoj, sekundarnoj i tercijarnoj razini zdravstvene zaštite i dio je zdravstvene informacijske infrastrukture Republike Hrvatske sukladno propisima kojima se uređuju podaci i informacije u zdravstvu.
3. *Nacionalni javnozdravstveni informacijski sustav* (u daljnjem tekstu: NAJS) je sustav pohrane zdravstvenih podataka i informacija za njihovu obradu i arhiviranje (zdravstvene evidencije i registri) radi ostvarenja javnozdravstvenih potreba i dio je zdravstvene informacijske infrastrukture Republike Hrvatske sukladno propisima kojima se uređuju podaci i informacije u zdravstvu.

(2) Izrazi koji se koriste u ovome Pravilniku, a imaju rodno značenje, odnose se jednako na muški i ženski rod

Članak 3.

(1) Doktor medicine ili drugi zdravstveni radnik koji utvrdi zaraznu bolest, oboljenje, smrt ili posumnja na oboljenje iz članka 1. ovoga Pravilnika, podnosi o tome prijavu organizacijskoj jedinici za HE zaštitu.

(2) Prijava oboljenja – smrti od zarazne bolesti sastoji se od skupa podataka koji se nalaze u Prilogu I. ovoga Pravilnika i čini njegov sastavni dio.

(3) Oboljenje – smrt od zarazne bolesti prijavljuje se elektronički organizacijskoj jedinici za HE zaštitu putem CEZIH-a ili izravnim upisom u Registar zaraznih bolesti koji je sastavni dio NAJS-a.

(4) Iznimno od stavka 3. ovoga članka prijavu zarazne bolesti moguće je ispuniti na obrascu Prijava oboljenja – smrti od zarazne bolesti iz Priloga II. ovoga Pravilnika koji čini njegov sastavni dio i dostaviti preporučenom pošiljkom (u zatvorenoj kuverti) organizacijskoj jedinici za HE zaštitu.

(5) Ako osoba koja je oboljela ili umrla od zarazne bolesti nema prebivalište na području jedinice lokalne samouprave gdje se bolest pojavila, doktor medicine ili drugi zdravstveni radnik pored prijave iz stavka 1. ovoga članka bez odlaganja obavješćuje nadležni zavod za javno zdravstvo jedinice područne (regionalne) samouprave odnosno Grada Zagreba na čijem je području prebivalište oboljele osobe.

(6) U slučaju infekcije virusom humane imunodeficijencije (HIV) i sindroma stečenog nedostatka imuniteta (AIDS) prijavu podnosi ustanova koja pruža usluge liječenja takvih pacijenata direktno upisujući podatke u zasebnu domenu NAJS-a, nacionalni registar HIV/AIDS-a. Način prijave tog oboljenja ili smrti iznimka je od prijave drugih zaraznih bolesti koje podliježu obavezi prijavljivanja.

(7) Iznimno od odredbi ovoga Pravilnika u slučaju izvanrednih situacija većih razmjera ministar nadležan za zdravstvo može na prijedlog Hrvatskog zavoda za javno zdravstvo (u daljnjem tekstu: HZJZ) izmijeniti hodogram prijavljivanja zarazne bolesti propisan odredbama ovoga Pravilnika.

(8) HZJZ izrađuje strukturirane epidemiološke ankete za pojačano praćenje određenih zaraznih bolesti.

(9) Strukturirane ankete iz stavka 8. ovoga članka popunjava doktor medicine specijalist epidemiologije i dostavlja ih elektronički putem NAJS-a ili iznimno preporučenom pošiljkom u papirnatom obliku (u zatvorenoj kuverti) HZJZ-u. Sukladno programskim smjernicama za suzbijanje i sprječavanje tuberkuloze, strukturirane ankete popunjava i dostavlja doktor medicine koji je postavio dijagnozu tuberkuloze i prijavio oboljelog.

(10) Evidencija prijava oboljenja – smrti od zaraznih bolesti vodi se u elektroničkoj knjizi prijava zaraznih bolesti u CEZIH-u, odnosno NAJS-u, u zdravstvenoj ustanovi odnosno trgovačkom društvu koje obavlja zdravstvenu djelatnost, odnosno u ordinaciji privatnog zdravstvenog radnika.

(11) Zdravstvene ustanove koje nisu elektronički povezane putem CEZIH-a odnosno NAJS-a evidenciju prijava oboljenja – smrti od zaraznih bolesti vode u elektroničkoj knjizi svojih informacijskih sustava koja sadrži podatke propisane u obrascu Knjiga prijava zaraznih bolesti koji se nalazi u Prilogu III. ovoga Pravilnika i čini njegov sastavni dio.

(12) Iznimno od stavka 10. i 11. ovoga članka, u slučaju prijavljivanja oboljenja – smrti od zarazne bolesti putem Obrasca iz Priloga II. ovoga Pravilnika, Evidencija prijave oboljenja – smrti od zarazne bolesti vodi se u knjizi prijave čiji je sadržaj propisan u obrascu Knjiga prijava zaraznih bolesti koji se nalazi u Prilogu III. ovoga Pravilnika koji čini njegov sastavni dio

Članak 4.

U slučaju pojave oboljenja ili smrti od akutne mlohave kljenuti, antraksa, bjesnoće, West Nile groznice, botulizma, Brill-Zinserove bolesti, crvenke/rubele, dengue, difterije, dječje paralize, gube, invazivne bolesti uzrokovane s Haemophilus influenzae tip B, kliconoštva Salmonellae Typhi, kolere, kuge, legionarske bolesti, majmunskih boginja, malarije, meningokokne invazivne bolesti, ospica, pjegavca, povratne groznice, ptičje gripe, teškog akutnog respiratornog sindroma (SARS), trbušnog tifusa, trihineloze, tularemije, velikih boginja, vCJB, virusnih hemoragijskih groznica, virusnog hepatitisa A, žute groznice, i drugih bolesti koje mogu biti od javnozdravstvenog interesa za RH (npr. bolest virusa Zika, Chikungunya, MERS), doktor medicine ili drugi zdravstveni radnik obavješćuje odmah telefonom organizacijsku jedinicu za HE zaštitu i HZJZ, a samu prijavu dostavlja naknadno na način propisan ovim Pravilnikom.

Članak 5.

(1) Doktor medicine ili drugi zdravstveni radnik koji posumnja na epidemiju zarazne bolesti ili primijeti grupiranje zarazne bolesti dojavljuje sumnju organizacijskoj jedinici za HE zaštitu i HZJZ-u odmah, a najkasnije u roku od 24 sata telefonom u radno vrijeme ili van radnog vremena na mobitel pripravnosti.

(2) Organizacijska jedinica za HE zaštitu dojavu iz stavka 1. ovoga članka odmah prosljeđuje nadležnom zavodu za javno zdravstvo jedinice područne (regionalne) samouprave, odnosno Grada Zagreba i HZJZ-u telefonom, te odmah obavješćuje pisanim putem i tijelo državne uprave nadležno za poslove Državnog inspektorata.

(3) Doktor medicine specijalist epidemiologije organizacijskih jedinica za HE zaštitu i HZJZ-a koji utvrdi epidemiju zarazne bolesti iz članka 1. ovoga Pravilnika, podnosi o tome prijavu na Obrascu Prijava epidemije koji se nalazi u Prilogu IV. ovoga Pravilnika i čini njegov sastavni dio. Prijava epidemije podnosi se po završetku epidemije putem informacijskog sustava za prijavljivanje zaraznih bolesti koji je sastavni dio NAJS-a ili iznimno papirnatim putem.

Članak 6.

(1) Po zaprimanju prijave o oboljenju ili smrti od zarazne bolesti elektroničkim putem, doktor medicine specijalist epidemiologije organizacijske jedinice za HE zaštitu obrađuje i dopunjuje prijavu te po njoj postupa.

(2) Iznimno, u slučaju zaprimanja prijave na Obrascu Prijava oboljenja – smrti od zarazne bolesti iz Priloga II. ovoga Pravilnika doktor medicine specijalist epidemiologije organizacijske jedinice za HE zaštitu unosi podatke s obrasca u informacijski sustav za prijavljivanje zaraznih bolesti koji je sastavni dio NAJS-a, obrađuje i dopunjuje prijavu te po njoj postupa. Obrazac Prijave oboljenja – smrti od zarazne bolesti, nakon unošenja u NAJS, uništava se na siguran način.

(3) Prijave zaprimljene elektroničkim putem u informacijski sustav za prijavljivanje zaraznih bolesti koji je sastavni dio NAJS-a pohranjuju se trajno.

(4) Naziv bolesti upisuje se sukladno Listi zaraznih bolesti čije je sprečavanje i suzbijanje od interesa za Republiku Hrvatsku.

(5) Pri klasifikaciji slučaja svakog oboljenja koriste se klinički, epidemiološki i laboratorijski kriteriji opisani u definicijama zaraznih bolesti koje su objavljene na mrežnim stranicama HZJZ-a, odnosno dostupne u NAJS-u. Na temelju tih kriterija doktori medicine specijalisti epidemiologije određuju je li slučaj moguć, vjerojatan ili potvrđen.

(6) Ako organizacijska jedinica za HE zaštitu primi prijavu o utvrđenom oboljenju od zoonoze iz članka 18. Zakona o zaštiti pučanstva od zaraznih bolesti (u daljnjem tekstu: Zakon), osim prijave iz stavka 1. ovoga članka obavješćuje bez odlaganja telefonski i pisanim putem nadležnu veterinarsku stanicu odnosno tijelo državne uprave nadležno za poslove veterinarstva za to područje. U slučaju da veterinarska stanica utvrdi postojanje zoonoze iz članka 18. Zakona obavješćuje bez odlaganja telefonski i pisanim putem nadležnu organizacijsku jedinicu za HE zaštitu.

Članak 7.

(1) Iznimno od individualnih prijava oboljenja ili smrti od zarazne bolesti propisanih odredbama ovog Pravilnika, gripa se prati sindromski kontinuirano tijekom kalendarske godine. Tijekom sezone gripe, od 40. kalendarskog tjedna tekuće do 20. kalendarskog tjedna sljedeće godine, prijavljuje se putem tjednih zbirnih izvještaja, a izvan sezone gripe svaki laboratorijski potvrđeni slučaj gripe prijavljuje se individualno izravno u NAJS kao i druge zarazne bolesti koje podliježu obavezi prijavljivanja.

(2) Smrt od gripe prijavljuje se ispunjavanjem individualne prijave u NAJS-u te prikupljanjem dodatnih podataka putem anketnog upitnika.

Članak 8.

Zdravstvene ustanove koje su ovlaštene za obavljanje antirabične zaštite, vode evidenciju o relevantnim podatcima vezanim za slučajeve ozljeda zadobivenih od strane bijesnih ili na bjesnoću sumnjivih životinja. O broju ugriženih i antirabično tretiranih osoba zavod za javno zdravstvo jedinice područne (regionalne) samouprave odnosno grada Zagreba dostavljaju mjesečna i godišnja izvješća Referentnom centru za bjesnoću Ministarstva zdravstva (u daljnjem tekstu: Ministarstvo) na obrascima propisanim od strane Referentnog centra.

Članak 9.

(1) Zavod za javno zdravstvo županije odnosno Grada Zagreba i HZJZ dužni su obrađivati primljene prijave o zaraznim bolestima sedmodnevno, mjesečno i godišnje. Mjesečne i godišnje izvještaje zavod za javno zdravstvo dostavlja svojim organizacijskim jedinicama za HE zaštitu i tijelima državne uprave županije odnosno Grada Zagreba nadležnim za poslove sanitarne inspekcije na svom području. Izvještaj sadrži broj oboljelih i umrlih od pojedinih zaraznih bolesti. HZJZ dostavlja sedmodnevne, mjesečne i godišnje izvještaje Ministarstvu, a mjesečne izvještaje zavodima za javno zdravstvo županije odnosno Grada Zagreba i njihovim organizacijskim jedinicama za HE zaštitu, tijelima državne uprave nadležnim za poslove sanitarne inspekcije i veterinarstva te Hrvatskoj agenciji za poljoprivredu i hranu. Sedmodnevni izvještaji HZJZ-a sadrže broj oboljelih i umrlih od zaraznih bolesti u Republici Hrvatskoj, mjesečni izvještaji HZJZ-a sadrže broj oboljelih i umrlih od zaraznih bolesti po epidemiološkim područjima, a godišnji izvještaj sadrži osim navedenog i spol, dob te mjesec obolijevanja.

(2) HZJZ dostavlja zbirne ili pseudonimizirane podatke o oboljelima od zaraznih bolesti u Europski centar za sprječavanje i suzbijanje bolesti (u daljnjem tekstu: ECDC) prema dinamici i sadržaju određenim od strane ECDC-a. Dostavljaju se oni podaci koju su u Republici Hrvatskoj dostupni, a koji se prikupljaju temeljem Zakona i ovoga Pravilnika.

(3) HZJZ dostavlja zbirne podatke o oboljelima od zaraznih bolesti u Svjetsku zdravstvenu organizaciju (u daljnjem tekstu: SZO) prema dinamici i sadržaju određenim od SZO-a. Dostavljaju se oni podaci koju su u Republici Hrvatskoj dostupni, a koji se prikupljaju temeljem Zakona i ovoga Pravilnika.

(4) HZJZ dostavlja podatke o epidemijama koje se prenose hranom u Europsku agenciju za sigurnost hrane (EFSA) sukladno Direktivi EU 2003/99 o praćenju zoonoza i uzročnika zoonoza i propisom kojim se regulira način praćenja zoonoza i uzročnika zoonoza.

Članak 10.

Danom stupanja na snagu ovoga Pravilnika prestaje važiti Pravilnik o načinu prijavljivanja zaraznih bolesti („Narodne novine", broj 23/94).

Članak 11.

Ovaj Pravilnik stupa na snagu osmoga dana od dana objave u „Narodnim novinama“.

KLASA: 011-02/21-07/06

URBROJ: 534-07-1-1/3-23-1

Zagreb, 12. lipnja 2023. godine

MINISTAR

izv. prof. dr. sc. Vili Beroš, dr. med.

**PRILOG I.**

**Skup podataka *Prijave oboljenja – smrti od zarazne bolesti*:**

Podaci o pacijentu:

OIB\*

MBO

Strani državljanin/nepoznat OIB

Drugi identifikator pacijenta *(upisuje se ako se radi o stranom državljaninu, odnosno osobama koje nemaju OIB)*

Spol\*

Ime pacijenta\*

Prezime pacijenta\*

Ime oca pacijenta

Datum rođenja\*

Radni status\* *(dijete/domaćica/nepoznato/nezaposlen ili privremeni posao/poljoprivrednik/redovan posao/samostalna djelatnost/student/umirovljenik/učenik)*

Naziv i adresa ustanove zaposlenja / školovanja\*

Zanimanje – posao koji obavlja\*

Utvrđeno statusno pravo *(izbjeglica/nije relevantno/prognanik)*

Država prebivališta\*

Županija prebivališta\*

Grad/općina prebivališta\*

Naselje prebivališta

Gradska četvrt prebivališta\*\*

Ulica i kućni broj prebivališta

Grad za strane državljane

Država rođenja

Rođen u zemlji prijavljivanja

Državljanstvo

Državljanin zemlje koja prijavljuje

Podaci o bolesti:

Datum prijave\*

Broj knjige u ordinaciji

Županija obolijevanja\*

Grad/općina obolijevanja\*

Naselje obolijevanja

Gradska četvrt obolijevanja\*\*

Ulica i kućni broj obolijevanja

Naziv bolesti*\*( bolesti prema važećoj Listi zaraznih bolesti čije je sprečavanje i suzbijanje od interesa za RH)*

Dijagnoza po MKB-10

Naziv uzročnika\*

Način utvrđivanja bolesti\* *(klinički/klinički+laboratorijski/laboratorijski)*

Datum obolijevanja\*

Datum smrti

Bolesnik cijepljen protiv bolesti\* *(da/ne/nepoznato/nepotpuno)*

Datum posljednjeg cijepljenja

Broj primljenih doza

Klasifikacija slučaja\**(moguć/vjerojatan/potvrđen)*

Importiran slučaj *(da/ne/nepoznato)*

Mjesto /država zaražavanja

Napomena

Opći podaci:

Prijavio doktor medicine\*

Ustanova\*

Naziv odjela (hospitalizirani)

Izabrani doktor medicine

Kontakt podaci prijavitelja (telefon ili mail adresa)

Nadležna HE ispostava\*

Datum zaprimanja\*

Broj knjige evidencije u HE ispostavi

\*obavezan podatak

\*\* obavezan podatak samo za županiju Grad Zagreb

**PRILOG II.**

Obrazac Prijava oboljenja – smrti od zarazne bolesti

|  |  |  |  |  |  |
| --- | --- | --- | --- | --- | --- |
| REPUBLIKA HRVATSKA | | | | | |
| **PRIJAVA OBOLJENJA – SMRTI OD ZARAZNE BOLESTI** | | | | | |
| Broj knjige u ordinaciji \_\_\_\_\_\_\_\_\_\_ | | | \_\_\_\_\_\_\_\_\_\_\_\_\_\_\_\_ | | |
|  | | | Broj knjige evidencije pri nadležnoj HE djelatnosti (ispostavi) | | |
| ⬜⬜⬜⬜⬜⬜⬜⬜⬜⬜⬜  OIB | ⬜⬜⬜⬜⬜⬜⬜⬜⬜  MBO | | \_\_\_\_\_\_\_\_\_\_\_\_\_\_\_\_\_\_\_\_\_\_  Naziv bolesti | | ⬜⬜⬜⬜⬜  Dijagnoza po MKB-10 |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Drugi identifikator pacijenta (ako nema OIB / strani državljanin) | | |  | |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Prezime, ime oca i ime | | | \_\_\_\_\_\_\_\_\_\_\_\_\_\_\_\_\_\_\_\_\_\_  Naziv uzročnika | |  |
| ⬜⬜⬜⬜⬜⬜⬜⬜  Datum rođenja | ⬜  Spol | | ⬜⬜⬜⬜⬜⬜⬜⬜  Datum obolijevanja | | ⬜⬜⬜⬜⬜⬜⬜⬜  Datum smrti |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Prebivalište (ulica i broj, gradska četvrt, naselje, općina / grad, županija) | | | | | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Adresa obolijevanja (ulica i broj, gradska četvrt, naselje, općina/grad, županija) | | | | | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Strani državljanin (grad, država) | | | | | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Zanimanje – posao koji obavlja | | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Radni status | | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Naziv i adresa ustanove zaposlenja / školovanja | | | | | |
| Importirani slučaj:  1. Da 2. Ne 3. Nepoznato | | | | Način utvrđivanja bolesti:  1. Klinički 2. Klinički i laboratorijski 3. Laboratorijski | |
| Bolesnik je cijepljen protiv ove bolesti:  1. Da 2. Ne 3. Nepoznato 4. Nepotpuno | | | | ⬜⬜⬜⬜⬜⬜⬜⬜  Datum posljednjeg cijepljenja | \_\_\_\_\_\_\_  Broj doza |
| U \_\_\_\_\_\_\_\_\_\_\_\_\_\_\_\_\_\_\_ | | dana \_\_\_\_\_\_\_\_\_\_\_\_\_\_ | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Zdravstvena ustanova (naziv) | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Potpis i faksimil dr. medicine | | | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Kontakt podaci dr. medicine | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  HE djelatnost | | | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Potpis specijalista epidemiologije | |

Stranica 2.

**REPUBLIKA HRVATSKA**

**ZARAZNE BOLESTI**

|  |  |
| --- | --- |
| 1 | Aktivna tuberkuloza (Tuberculosis activa) |
| 2 | Akutna mlohava paraliza (Paralysis acuta flaccida) |
| 3 | Amebijaza (Amoebiasis) |
| 4 | Bakterijska sepsa (Sepsis purulenta) |
| 5 | Bakterijski meningitis (Meningitis purulenta) |
| 6 | Bjesnoća (Rabies) |
| 7 | Botulizam (Botulismus) |
| 8 | Brill-Zinsserova bolest (Morbus Brill-Zinsser) |
| 9 | Bruceloza (Brucellosis) |
| 10 | COVID-19 |
| 11 | Creutzfeldt-Jakobova bolest (Morbus Creutzfeldt-Jakob, CJ i vCJ) |
| 12 | Crni prišt (Anthrax) |
| 13 | Crvenka/Kongenitalna rubeolarna embriopatija (Rubeola/Embriopathia rubeolaris congenitalis) |
| 14 | Denga groznica |
| 15 | Difterija (Diphteria) |
| 16 | Dizenterija (Dysenteria bacillaris) |
| 17 | Dječja paraliza (Poliomyelitis anterior acuta) |
| 18 | EHEC-bolest uzrokovana enterohemoragičnom Esherichijom coli/infekcija s E.coli koja producira shiga/vero toksin |
| 19 | Ehinokokoza (Echinococcosis) |
| 20 | Enterokolitis (Enterocolitis) |
| 21 | Enteroviroze (Enterovirosis) |
| 22 | Erizipel (Erysipelas) |
| 23 | Erlihioza (Erlichyosis) |
| 24 | Fasciolijaza (Fasciolyasis) |
| 25 | Gripa (Influenza) |
| 26 | Gripa Ptičja - Aviarna influenza u ljudi (A/H5 ili A/H5N1) |
| 27 | Gripa uzrokovana novim influenza virusom |
| 28 | Guba (Lepra) |
| 29 | Helmintoze (Helminthiasis) |
| 30 | Hemoragijska groznica s bubrežnim sindromom /Febris haemorrhagica cum syndroma renale) |
| 31 | Herpes zoster (Herpes zoster) |
| 32 | Hripavac (Pertussis) |
| 33 | Infekcijska mononukleoza (Mononucleosis infectiosa) |
| 34 | Invazivna bolest uzrokovana Hamophilusom influenzae tipa B (sepsis, meningitis, arthritis, osteomyelitis) |
| 35 | Invazivna bolest uzrokovana Streptokokom pneumoniae (sepsis, meningitis) |
| 36 | Jersinioza (Yersiniosis) |
| 37 | Kala-Azar, visceralna lišmanijaza (Leishmaniasis visceralis) |
| 38 | Kampilobakterioza (Campylobacteriosis) |
| 39 | Kapavac (Gonorrhoea) |
| 40 | Klamidijaza (Chlamydiasis) |
| 41 | Kliconoštvo salmonellae |
| 42 | Kliconoštvo salmonellae typhi |
| 43 | Kolera (Cholera) |
| 44 | Kongenitalna toksoplazmoza |
| 45 | Kongenitalni i neonatalni sifilis |
| 46 | Kriptosporidioza (Cryptosporidiosis) |
| 47 | Krpeljni meningoencefalitis (Meningoencephalitis ixodidea) |
| 48 | Kuga (Pestis) |
| 49 | Lambliasis (Giardiasis) |
| 50 | Legionarska bolest i legioneloze (Legionellosis) |
| 51 | Leptospiroze (Leptospirosis) |
| 52 | Listerioza (Listeriosis) |
| 53 | Lišmanijaza kožna (Leishmaniasis cutanea) |
| 54 | Lyme borelioza (Lyme borreliosis) |
| 55 | Lymphogranuloma venerum |
| 56 | Majmunske boginje |
| 57 | Malarija (Malaria) |
| 58 | Mediteranska pjegava groznica (Febris mediterranea exanthematica) |
| 59 | Meningokokni meningitis/sepsa (Meningitis epidemica/sepsis) |
| 60 | Murini tifus (Typhus murinus) |
| 61 | Nosilac HBs Ag |
| 62 | Nosilac HCV protutijela |
| 63 | Ornitoza-psitakoza (Ornithosis-Psittacosis) |
| 64 | Ospice (Morbilli) |
| 65 | Papatači groznica (Febris pappataci) |
| 66 | Pjegavac (Typhus exanthematicus) |
| 67 | Povratna groznica (Febris recurrens) |
| 68 | Q groznica (Febris Q) |
| 69 | Rickettiosis - ostale |
| 70 | Salmoneloza (Salmonelloses) |
| 71 | SARS |
| 72 | Sifilis (Syphilis) |
| 73 | Sindrom stečenog nedostatka imuniteta (AIDS) |
| 74 | Streptokokna upala grla (Angina streptococcica) |
| 75 | Svrab (Scabies) |
| 76 | Šarlah (Scarlatina) |
| 77 | Tetanus (Tetanus) |
| 78 | Toksoplazmoza (Toxoplasmosis) |
| 79 | Trbušni tifus (Typhus abdominalis) |
| 80 | Trihineloza (Trichinellosis) |
| 81 | Trovanje hranom (osim salmonela) Toxiinfectio alimentaris |
| 82 | Tularemija (Tularemia) |
| 83 | Upala pluća (Pneumonia, bronchopneumonia) |
| 84 | Ušljivost glave/tijela (Pediculosis capitis/corporis) |
| 85 | Velike boginje (Variola maior) |
| 86 | Virusna hemoragijska groznica (Febris haemorrhagicae virosa) - ostalo |
| 87 | Virusni gastroenterokolitis (Gastroenterocolitis virosa) |
| 88 | Virusni hepatitis A (Hepatitis virosa A) |
| 89 | Virusni hepatitis B (Hepatitis virosa B) |
| 90 | Virusni hepatitis C (Hepatitis virosa C) |
| 91 | Virusni hepatitis D (Hepatitis virosa D) |
| 92 | Virusni hepatitis E (Hepatitis virosa E) |
| 93 | Virusni hepatitis G (Hepatitis virosa G) |
| 94 | Virusni hepatitis neoznačeni (Hepatitis virosa nonspecificata) |
| 95 | Virusni meningitis (Meningitis virosa) |
| 96 | Vodene kozice (Varicella) |
| 97 | West Nile groznica |
| 98 | Zarazna upala mozga (Encephalitis) |
| 99 | Zaušnjaci (Parotitis epidemica) |
| 100 | Žuta groznica (Febris flava) |
| 101 | Drugo |

**PRILOG III.**

Obrazac Knjiga prijava zarazne bolesti

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **KNJIGA PRIJAVA ZARAZNE BOLESTI** | | | | | | | | | |
| Redni broj | BOLEST | Bolest utvrđena  a) klinički  b) laboratorijski  c) klinički i  laboratorijski | OIB BOLESNIKA | IME I PREZIME BOLESNIKA | Spol | Godina rođenja | ZANIMA-NJE | Naziv i adresa ustanove zaposlenja  /  školovanja | PREBIVALIŠTE (županija, općina / grad, ulica i broj) |
| 1 | 2 | 3 | 4 | 5 | 6 | 7 | 8 | 9 | 10 |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Cijepljen | | | | datum obolje-nja | hospita-lizacija | DATUM | | Kliconoša  DA - NE | Napomena |
| NE | DA | | nepoznato | prijavlji-  vanja | smrti |
| potpuno kada | nepotpu-  no  kada |
| 11 | 12 | 13 | 14 | 15 | 16 | 17 | 18 | 19 | 20 |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

**PRILOG IV.**

Obrazac Prijava epidemije

|  |  |
| --- | --- |
| **REPUBLIKA HRVATSKA**  Zdravstvena ustanova \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Mjesto \_\_\_\_\_\_\_\_\_\_\_\_  Županija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Općina\_\_\_\_\_\_\_\_\_\_\_\_  Grad\_\_\_\_\_\_\_\_\_\_\_\_\_ | |
| **PRIJAVA EPIDEMIJE**  Epidemija otkrivena 1 iz obaveznih prijava, 2 dojavom zdravstvene službe, 3 dojavom stanovništva, 4 aktivnim istraživanjem  Mjesto epidemije:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (mjesto, općina, grad, županija) | |
| Bolest (Dg) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Datum otkrivanja epidemije \_\_\_\_\_\_\_\_\_\_\_\_\_\_  Datum početka epidemije \_\_\_\_\_\_\_\_\_\_\_\_\_\_\_\_  Broj oboljelih/umrlih\_\_\_\_\_\_\_\_\_\_\_\_\_\_\_\_\_\_\_\_  Broj inficiranih \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Uzročnik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Datum završetka epidemije \_\_\_\_\_\_\_\_\_\_\_\_\_\_  Konačan broj oboljelih/umrlih \_\_\_\_\_\_\_\_\_\_\_\_\_\_\_  Broj izloženih \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Populacija zahvaćena epidemijom (naselje, škola, ustanova, dr): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  vjerojatan: ili dokazan:  Izvor zaraze \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_  Put prijenosa \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_  Sredstvo (vehikulum)  \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_  Klinička slika:  Teška (hospitalizacija) \_\_\_\_\_\_\_\_\_\_\_\_\_\_\_\_ broj srednja i laka \_\_\_\_\_\_\_\_\_\_\_\_\_\_\_\_\_\_\_\_\_\_\_ broj  Inaparentni\_\_\_\_\_\_\_\_\_\_\_\_\_\_\_\_\_\_\_\_\_\_\_\_ broj \_\_\_\_\_\_\_\_\_\_\_udio među zdravim pregledanima  Laboratorijske pretrage (vrste, broj nalaz) | |
|  | |